CELEX: 32006R1049
Language: hu
Date: 2006-07-10 00:00:00
Title: A Bizottság 1049/2006/EK rendelete ( 2006. július 10. ) egyes áruk Kombinált Nómenklatúra szerinti besorolásáról

11.7.2006   
            
            
               HU
            
            
               Az Európai Unió Hivatalos Lapja
            
            
               L 188/5
            
         
      A BIZOTTSÁG 1049/2006/EK RENDELETE
   
   (2006. július 10.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. július 10-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 949/2006/EK bizottsági rendelettel (HL L 174., 2006.6.28., 3. o.) módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4, 13. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              A termék két homorú félgömb alakú összeillesztett ostyából áll, kakaót nem tartalmazó tejes krémmel töltve és mandulával a közepén. A termék külseje fehér, cukrot, növényi zsírt, lefölözött tejet és kókusztej alapú készítményt tartalmazó réteggel és kókuszreszelékkel bevont.
                              A termék gömb alakú és körülbelül 2,5 cm átmérőjű. A sütött ostya, amely kívülről nem látható, körülbelül 2 mm vastag.
                           
                        
               
                  1704 90 99
               
               
                  A besorolást a Kombinált Nómenklatúra 1., 3. b) és 6. általános értelmezési szabálya, valamint az 1704, 1704 90 és 1704 99 90 KN-kódok szövege határozza meg.
                  Bár a terméket gömb alakú sütött ostya felhasználásával gyártják, rendelkezik az 1704 vtsz. alá tartozó cukorkaáruk jellemzőivel, és a stabilitása nem függ teljes mértékben az ostyától.
                  Az ostyákat csak akkor lehet az 1905 vtsz. alá besorolni, ha rendelkeznek a pékáruk jellemzőivel. Az 1905 vtsz. nem tartalmaz felső határt a tésztafélék töltési térfogatára vonatkozóan. A termék lényeges jellemzőjét azonban nem az ostya adja, mert az csak a formaadást és a töltelék bevonattól való elválasztását szolgálja. Következésképpen a terméket nem lehet az 1905 vtsz. alá besorolni.
               
            
                  
                              2.
                           
                           
                              A termék két homorú félgömb alakú összeillesztett ostyából áll, közepén kakaót tartalmazó krémes nugát és mogyoró töltelékkel, benne egy mogyoróval. Külsejét teljesen bevonták csokoládé- és törtmogyoró-bevonattal.
                              A termék gömb alakú és körülbelül 3 cm átmérőjű. A sütött ostya, amely kívülről nem látható, körülbelül 2 mm vastag.
                           
                        
               
                  1806 90 19
               
               
                  A besorolást a Kombinált Nómenklatúra 1., 3. b) és 6. általános értelmezési szabálya, a 17. árucsoporthoz tartozó Megjegyzések 1. a) pontja, a 18. árucsoporthoz tartozó Megjegyzések 2. pontja, valamint az 1806, az 1806 90 és az 1806 90 19 KN-kódok szövege határozza meg.
                  Bár a terméket gömb alakú sütött ostya felhasználásával gyártják, rendelkezik az 1806 vtsz. alá tartozó töltött csokoládé jellemzőivel (Kombinált Nómenklatúra Magyarázat 1806 90 11 és 1806 90 19 alszámokhoz tartozó magyarázata). A termék stabilitása nem függ teljes mértékben az ostyától.
                  Az ostyákat csak akkor lehet az 1905 vtsz. alá besorolni, ha rendelkeznek a pékáruk jellemzőivel. Az 1905 vtsz. nem tartalmaz felső határt a tésztafélék töltési térfogatára vonatkozóan. A termék lényeges jellemzőjét azonban nem az ostya adja, mert az csak a formaadást és a töltelék bevonattól való elválasztását szolgálja. Következésképpen a terméket nem lehet az 1905 vtsz. alá besorolni.